
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1855 

13 Σεπτεμβρίου 2007 


ΠΕΡ ΙΕΧΟΜΕ ΝΑ 

ΔΙΑΤΑΓΜΑΤΑ 

Τροποποίηση του Οργανισμού του Ιδρύματος με 
την επωνυμία «ΙΔΡΥΜΑ ΚΟΙΝΩΝΙΚΗΣ ΕΡΓΑΣΙΑΣ», 
που κυρώθηκε με το υπ’ αριθμ. 710/1967 β.δ. (ΦΕΚ 
244/30.12.1967 τ. Α'), και τροποποιήθηκε με τα π.δ. 
από 28.2.1982 (ΦΕΚ 123/Β') και από 10.10.1992 (ΦΕΚ 
631/Β'). 1 

ΑΠΟΦΑΣΕΙΣ 

Τροποποίηση της υπ’ αριθμ. 13507/22 Ιουνίου 2007 


(ΦΕΚ 1210 τ. Β717.7.2007) απόφασής μας «Εγκριση 
κατάρτισης προς υπογραφή συμβάσεων μίσθω¬ 
σης έργου από την Νομαρχιακή Αυτοδιοίκηση Ιω- 
αννίνων με τέσσερα (4) άτομα διαφόρων ειδικο¬ 
τήτων για χρονικό διάστημα ενός (1) έτους. 2 

Τροποποίηση της υπ’ αριθμ. 2496/23.6.2006 απόφα¬ 
σης του Νομάρχη Αρτας. 3 


Έγκριση υπερωριών Β' εξαμήνου 2007 υπαλλήλων της 
Δ/νσης Αγροτικής Ανάπτυξης Ν. Δράμας, ασχο- 
λουμένων με τον ποιοτικό και ποσοτικό έλεγχο, 
νωπών και μεταποιημένων ή προοριζομένων για 
μεταποίηση γεωργικών προϊόντων φυτικής προ¬ 
έλευσης, που δεν εμπίπτει στις διατάξεις του άρ¬ 


θρου 14 του ν. 3460/2006. 4 

Καθιέρωση νέας διανομαρχιακής υπεραστικής γραμ¬ 
μής Ιωαννίνων - Αθηνών μέσω Αρτας - Αγρίνιου 
- Ναύπακτού - Ιτέας - Δελφών - Αράχωβας - Λει¬ 
βαδιάς. 5 

Κύρωση Οριστικής Διανομής Συνοικισμού Ν. Περά- 

μου έτους 2006 - 2007. 6 

Καθιέρωση υπερωριακής εργασίας κατά το β' εξάμη¬ 
νο του έτους 2007 για τους υπαλλήλους της Νο¬ 
μαρχιακής Αυτοδιοικήσεως Λακωνίας, που ασχο¬ 


λούνται με τον ποιοτικό και ποσοτικό έλεγχο των 
νωπών και μεταποιημένων γεωργικών προϊόντων 


φυτικής προέλευσης και που δεν εμπίπτουν στις 

διατάξεις του άρθρου 14 του ν. 3460/2006. 7 

Χορήγηση άδειας άσκησης επαγγέλματος Κοινωνι¬ 
κού Λειτουργού στην Τουρτούνη Δάφνη του Χρή¬ 
στου. 8 

Σύσταση Τεχνικής Υπηρεσίας Ιεράς Μητροπόλεως 
Καστοριάς. 9 


ΔΙ ΑΤΑΓΜΑΤ Α 

Τροποποίηση του Οργανισμού του Ιδρύματος με 
την επωνυμία «ΙΔΡΥΜΑ ΚΟΙΝΩΝΙΚΗΣ ΕΡΓΑΣΙΑΣ», 
που κυρώθηκε με το υπ’ αριθμ. 710/1967 β.δ. (ΦΕΚ 
244/30.12.1967 τ. Α'), και τροποποιήθηκε με τα π.δ. 
από 28.2.1982 (ΦΕΚ 123/Β') και από 10.10.1992 (ΦΕΚ 
631/Β'). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Της υπ’ αριθμ. 159721/1967 πράξης του Συμβολαι¬ 
ογράφου Αθηνών Αριστοτέλους Ηλία Χριστοδούλου, 
με την οποία συστήθηκε Ίδρυμα με την επωνυμία 
«ΚΟΓΚΡΕΓΚΑΣΙΟΝΑΛΙΣΤΙΚΗ ΕΠΙΤΡΟΠΗ ΧΡΙΣΤΙΑΝΙΚΗΣ 
ΔΙΑΚΟΝΙΑΣ Ίδρυμα Κοινωνικής Εργασίας». 

β) Του β.δ. 710/1967 (ΦΕΚ 244 Α') «Περί εγκρίσεως 
συστάσεως κοινωφελούς Ιδρύματος εν Αθήναις υπό 
την επωνυμία «ΚΟΓΚΡΕΓΚΑΣΙΟΝΑΛΙΣΤΙΚΗ ΕΠΙΤΡΟΠΗ 
ΧΡΙΣΤΙΑΝΙΚΗΣ ΔΙΑΚΟΝΙΑΣ Ίδρυμα Κοινωνικής Εργα¬ 
σίας». 

γ) Του π.δ. από 28.2.1982 (ΦΕΚ 123/Β') «εξαίρεση από 
την εποπτεία του Υπουργείου Οικονομικών του κοινω¬ 
φελούς Ιδρύματος «ΚΟΓΚΡΕΓΚΑΣΙΟΝΑΛΙΣΤΙΚΗ ΕΠΙΤΡΟ¬ 
ΠΗ ΧΡΙΣΤΙΑΝΙΚΗΣ ΔΙΑΚΟΝΙΑΣ'Ιδρυμα Κοινωνικής Εργα¬ 
σίας» και υπαγωγή του στην εποπτεία του Υπουργού 
Κοινωνικών Υπηρεσιών. 

δ) Του π.δ. από 10.10.1992 (ΦΕΚ 631/Β') «τροποποίη¬ 
ση του οργανισμού του Ιδρύματος με την επωνυμία 
«ΚΟΓΚΡΕΓΚΑΣΙΟΝΑΛΙΣΤΙΚΗ ΕΠΙΤΡΟΠΗ ΧΡΙΣΤΙΑΝΙΚΗΣ 
ΔΙΑΚΟΝΙΑΣ'Ιδρυμα Κοινωνικής Εργασίας». 

ε) Των άρθρων 108 -110 του αστικού κώδικα. 

στ) Τα από 11.10.2000 και 30.11.2005 πρακτικά συνεδρί¬ 
ασης του Γενικού Συμβουλίου του ιδρύματος για την 
τροποποίηση του οργανισμού του. 

2. Την υπ’ αριθμ. 37930/ΔΙΟ Ε 1264/14.10.2005 (ΦΕΚ 
1432 Β') κοινή απόφαση του Πρωθυπουργού και του 
Υπουργού Οικονομίας και Οικονομικών περί καθορισμού 
αρμοδιοτήτων των Υφυπουργών Οικονομίας και Οικονο¬ 
μικών, όπως τροποποιήθηκε με την υπ’ αριθμ. 5733/ΔΙΟ 
Ε 179/9.2.2006 (ΦΕΚ 204/Β') όμοια. 

3. Την υπ’ αριθμ. 30356/14.3.2006 (ΦΕΚ 311/15.3.2006 τ. 
Β') κοινή απόφαση «Ανάθεση αρμοδιοτήτων στους Υφυ- 

πουργούς Υγείας και Κοινωνικής Αλληλεγγύης Αθανάσιο 
Γιαννόπουλο και Γεώργιο Κωνσταντόπουλο». 

Με πρόταση των Υφυπουργών Οικονομίας και Οικο¬ 
νομικών και Υγείας και Κοινωνικής Αλληλεγγύης, απο¬ 
φασίζουμε: 

Αρθρο μόνο 

Εγκρίνουμε την τροποποίηση των διατάξεων των 
άρθρων 1 (παρ. 2), 3 (παρ. 3), και 5, καθώς και την προ¬ 
σθήκη νέου άρθρου με αριθμό 6 και τίτλο «Μέλη του 
Ιδρύματος». Το άρθρο 6 λαμβάνει αρίθμηση 7 και τρο¬ 
ποποιείται. Τα άρθρα 7, 8, 9, λαμβάνουν την αρίθμηση 
8, 9,10, του οργανισμού του ιδρύματος με την επωνυμία 
«Ιδρυμα Κοινωνικής Εργασίας» που κυρώθηκε με το β.δ. 
710/1967 (ΦΕΚ 244 Α') και τροποποιήθηκε με τα π.δ. από 
28.2.1982 (ΦΕΚ 123/Β') και από 10.10.1992 (ΦΕΚ 631/Β'), 
σύμφωνα με τα από 11.10.2000 και 30.11.2005 πρακτικά 
συνεδρίασης του Γενικού Συμβουλίου του Ιδρύματος 
έχουσα ως ακολούθως: 

ΟΡΓΑΝΙΣΜΟΣ 

Άρθρο 1 

Η παράγραφος 2 του άρθρου 1 που αναφέρεται στην 
έδρα του ιδρύματος τροποποιείται ως εξής: 

2. Το ίδρυμα έχει την έδρα του στη Μεταμόρφωση 
Αττικής. 

Άρθρο 3 

Η παράγραφος 3 του άρθρου 3 αντικαθίσταται ως 
εξής: 

3. Στα πλαίσια των δραστηριοτήτων των ως άνω το¬ 
μέων και για την πραγμάτωση των σκοπών του, το ίδρυ¬ 
μα δύναται να συνεργάζεται και με άλλους Ελληνικούς 
ή Διεθνείς οργανισμούς καθώς και με πάσης φύσεως 
νομικά πρόσωπα, ενώ μπορεί να συμμετέχει σε φορείς 
κοινωφελείς ή μη κερδοσκοπικού χαρακτήρα με σκο¬ 
πούς παρεμφερείς με αυτούς του ιδρύματος. 

Άρθρο 5 

Το άρθρο 5 αντικαθίσταται ως εξής: 

Όργανα Διοίκησης 

Όργανα Διοίκησης του Ιδρύματος είναι το Γ ενικό Συμ¬ 
βούλιο και το Διοικητικό και η Ελεγκτική Επιτροπή. 

1. Το Γενικό Συμβούλιο είναι πεντηκονταμελές κατά 
ανώτατο όριο, αποτελεί δε το ανώτατο διοικητικό όρ¬ 
γανο. 

Η θητεία των μελών του Γενικού συμβουλίου είναι 
πενταετής, τα δε μέλη του μπορούν να επανεκλέγο¬ 
νται. 

Το Γενικό Συμβούλιο έχει τις εξής αρμοδιότητες: 

Καθορίζει τις γενικές κατευθυντήριες γραμμές, τον 
τρόπο δράσης και τη γενικότερη πολιτική του ιδρύματος 
και αποφασίζει για κάθε θέμα που αφορά την επιλο¬ 
γή, έναρξη, ανάπτυξη, αναστολή ή κατάργηση βασικών 
προγραμμάτων του ιδρύματος. 

Αποφασίζει για την αξιοποίηση και διάθεση της κινη¬ 
τής και ακινήτου περιουσίας του ιδρύματος καθώς και 
την αγορά ακινήτων. 

Εγκρίνει κατ’ έτος τον απολογισμό διαχείρισης του 
παρελθόντος έτους και τον προϋπολογισμό του επό¬ 
μενου έτους. 


Εκλέγει με μυστική ψηφοφορία τον Πρόεδρο και τα 
μέλη του Διοικητικού Συμβουλίου, ως και τα τρία ανα¬ 
πληρωματικά μέλη. 

Εγκρίνει την εισδοχή νέων μελών του, μέχρι του 
αριθμού πενήντα (50) σε σύνολο, κυρίως μεταξύ των 
ασχολουμένων με την κοινωνική εργασία ως και άλλων 
προσώπων που ενδιαφέρονται για τους σκοπούς του 
ιδρύματος. 

Εκλέγει για κάθε συνεδρίασή του τον προεδρεύοντα 
αυτής, με απόλυτη πλειοψηφία των παρόντων. 

Βρίσκεται σε απαρτία παρόντων του 1/2 πλέον ενός 
του συνολικού αριθμού των μελών του, οι δε αποφά¬ 
σεις του λαμβάνονται κατά απόλυτη πλειοψηφία των 
παρόντων. 

Σε περίπτωση ισοψηφίας υπερισχύει η γνώμη με την 
οποία τάχθηκε η ψήφος του προεδρεύοντος. 

Το Γ ενικό Συμβούλιο συνέρχεται τακτικά μεν δύο φο¬ 
ρές το χρόνο κατά προτίμηση το Μάρτιο και Νοέμβριο 
κάθε έτους, σε μέρα και ώρα που καθορίζεται από το 
Διοικητικό Συμβούλιο, με έγγραφη πρόσκληση του Προ¬ 
έδρου προς όλα τα μέλη του που στέλνεται τουλάχι¬ 
στον δέκα (10) μέρες πριν. Εκτάκτως συνέρχεται όταν 
το ζητήσει το Διοικητικό Συμβούλιο ή το ένα τέταρτο 
των μελών του Γ ενικού Συμβουλίου. 

Στην πρόσκληση αναφέρεται και η ημερήσια διάτα¬ 
ξη- 

Σε περίπτωση μη απαρτίας, η συνεδρίαση λαμβάνει 
χώρα μετά μία εβδομάδα την ίδια μέρα και ώρα στον 
ίδιο χώρο, χωρίς να είναι αναγκαία άλλη πρόσκλη¬ 
ση. 

Στην περίπτωση αυτή υπάρχει απαρτία με παρουσία 
του 1/3 του όλου αριθμού των μελών. 

Ο εκπρόσωπος της ιδρύτριας οργανώσεως στην Ελ¬ 
λάδα είναι αυτοδίκαια μέλος του Γενικού και του Δι¬ 
οικητικού Συμβουλίου, καθ’ όλο το διάστημα που την 
εκπροσωπεί στην Ελλάδα. 

Ο εκπρόσωπος πρέπει να απολαμβάνει της εμπιστο¬ 
σύνης του Γ ενικού Συμβουλίου. 

Τρία μέλη της οικογένειας των αναφερομένων στην 
υπ’ αριθμ. 43283/1985 πράξη του Συμβολαιογράφου 
Ηλία Ημέλλου, δωρητών του ιδρύματος, εκλεγόμενα 
από τούτους ή τους καθολικούς ή ειδικούς διαδόχους, 
αποτελούν μόνιμα μέλη του Γενικού Συμβουλίου του 
οργανισμού του ιδρύματος. 

2. Το Διοικητικό Συμβούλιο είναι επταμελές, συμπε¬ 
ριλαμβανομένου και του εκπροσώπου της ιδρύτριας 
οργανώσεως. Εκλέγεται για μια τριετία, τα δε μέλη του 
μπορούν να επανεκλεγούν για δύο (2) ακόμη συνεχείς 
τριετίες. Αφού εξαντλήσουν τρεις τριετίες μπορούν να 
επανεκλεγούν μετά πάροδο μιας τριετούς αποχής τους 
από το Συμβούλιο που να αντιστοιχεί σε μια θητεία. 

Κατ’ εξαίρεση ο Πρόεδρος του Δ.Σ. δύναται να επα¬ 
νεκλεγεί στο αξίωμα αυτό για τρεις συνεχείς τριετίες, 
ανεξαρτήτως του χρόνου που διετέλεσε ως μέλος του 
Δ.Σ. 

Το Διοικητικό Συμβούλιο εντός δέκα ημερών από της 
εκλογής του συνέρχεται κατόπιν προσκλήσεως του 
Προέδρου, συγκροτείται σε σώμα και εκλέγει τον Αντι¬ 
πρόεδρο, το Γενικό Γραμματέα και τον Ταμία. 

Σε περίπτωση θανάτου ή παραιτήσεως ή συνεχούς 
απουσίας, πέραν των τριών συνεδριάσεων αδικαιολό¬ 
γητα, κάποιου μέλους του Διοικητικού Συμβουλίου, ει¬ 
σέρχεται στο Διοικητικό Συμβούλιο το αναπληρωματικό 

μέλος που έχει σειρά προτεραιότητας, για τη χρονική 
περίοδο μέχρι να λήξει η θητεία του Διοικητικού Συμ¬ 
βουλίου. 

Εάν ο αναπληρούμενος κατείχε αξίωμα, το Διοικητι¬ 
κό Συμβούλιο, μετά την είσοδο του αναπληρωματικού 
μέλους, αποφασίζει για το αξίωμά του, χωρίς να απο¬ 
κλείεται ανακατανομή των αξιωμάτων. 

Το Διοικητικό Συμβούλιο συνέρχεται τακτικά μεν δύο 
φορές το μήνα, έκτακτα δε όταν το ζητήσει ο Πρόεδρος 
ή τρία (3) από τα μέλη του. Βρίσκεται σε απαρτία, πα¬ 
ρόντων τουλάχιστον τεσσάρων (4) μελών. 

Σε περίπτωση ισοψηφίας υπερισχύει η ψήφος του 
Προέδρου. Το Διοικητικό Συμβούλιο διοικεί και λαμβάνει 
οποιαδήποτε απόφαση για την ομαλή λειτουργία του 
ιδρύματος και διαχειρίζεται τις υποθέσεις τούτου καθώς 
και την κινητή και ακίνητη περιουσία του, μέσα στα 
πλαίσια των κατευθύνσεων του Γενικού Συμβουλίου. 

Προσλαμβάνει και απολύει πάσης φύσεως προσωπικό 
του ιδρύματος, πλην του Διευθυντού, για την πρόσληψη 
του οποίου αποφασίζει το Γ ενικό Συμβούλιο. 

Επίσης ασκεί την πειθαρχική εξουσία επί του προσω¬ 
πικού του ιδρύματος, σύμφωνα με τις ισχύουσες διατά¬ 
ξεις της εργατικής νομοθεσίας. 

Συγκροτεί επιτροπές για την ευρυθμότερη λειτουργία 
του ιδρύματος. 

Ο Πρόεδρος του Δ.Σ. εκπροσωπεί το ίδρυμα σε κάθε 
έννομη σχέση του ενώπιον κάθε αρχής δημοσίας ή δη¬ 
μοτικής και κάθε δικαστηρίου ή τρίτου. 

Συγκαλεί τις συνεδριάσεις του Δ.Σ. και τις κατευθύ¬ 
νει. 

Υπογράφει με το Γ ενικό Γ ραμματέα όλα τα έγγραφα 
του ιδρύματος και εντέλλεται η πληρωμή των δαπα¬ 
νών. 

Υπογράφει με το Ταμία επιταγές τραπεζών και κάθε 
έγγραφο για την είσπραξη χρημάτων από τις τράπε¬ 
ζες, δημόσια ταμεία, οργανισμούς Δημοσίου ή ιδιωτικού 
δικαίου. 

Εισηγείται στο Γ.Σ. τις προτάσεις του Δ.Σ. 

Τον Πρόεδρο απάντα ή κωλυόμενο αντικαθιστά ο Αντι¬ 
πρόεδρος σε όλες τις αρμοδιότητες του. 

Ο Γ ενικός Γ ραμματέας φροντίζει με τη βοήθεια υπαλ¬ 
λήλου, για την τήρηση των πρακτικών τόσο του Γ.Σ. 
όσο και του Δ.Σ. 

Επιμελείται, επίσης, με κατάλληλους υπαλλήλους τη 
τήρηση του αρχείου και της αλληλογραφίας του ιδρύ¬ 
ματος και υπογράφει με τον Πρόεδρο όλα τα έγγραφα 
του ιδρύματος. 

Ο Ταμίας φροντίζει για την διαφύλαξη της περιουσί¬ 
ας του ιδρύματος, καθώς επίσης για τα έσοδα και τις 
πληρωμές με βάσει τα γραμμάτια εισπράξεως που υπο¬ 
γράφει και τα εντάλματα πληρωμών, που συνυπογράφει 
με τον Πρόεδρο και τον Δ/ντή του ιδρύματος. 

Επιβλέπει την ακριβή τήρηση των λογιστικών βιβλί¬ 
ων. 

Φροντίζει για την κατάρτιση του προϋπολογισμού, 
απολογισμού και ισολογισμού του ιδρύματος, τους οποί¬ 
ους υποβάλλει δια του Δ.Σ. στο Γ.Σ. για έγκριση. 

Σε περίπτωση απουσίας ή κωλύματος του Ταμία, το 
Δ.Σ. με απόφασή του αναθέτει προσωρινά την άσκηση 
των καθηκόντων αυτών σε άλλο μέλος του Δ.Σ. 

3. Η Ελεγκτική Επιτροπή είναι τριμελής και απαρτίζε¬ 
ται από τα μέλη του Γ.Σ. Εκλέγεται για μια τριετία από 
το Γ.Σ., το οποίο και καθορίζει τη σύνθεσή της. 


Έργο της Ελεγκτικής Επιτροπής είναι ο έλεγχος και 
η παρακολούθηση της διαχείρισης των οικονομικών του 
ιδρύματος συνεργαζόμενη προς τούτο με τον Ταμία, ο 
οποίος θέτει στη διάθεσή της στοιχεία που τηρούνται 
σύμφωνα με το νόμο, καθώς και οποιοδήποτε άλλο 
στοιχείο ή έγγραφο που η ελεγκτική επιτροπή κρίνει 
χρήσιμο για την άσκηση του ελέγχου της. 

Ένα μήνα τουλάχιστον προ της συγκλήσεως της τακτι¬ 
κής Γ ενικής Συνέλευσης, η ελεγκτική επιτροπή επιλαμ¬ 
βάνεται του έργου του καθολικού ελέγχου της οικονο¬ 
μικής διαχείρισης του χρόνου που έληξε και συντάσσει 
και υποβάλλει την έκθεσή της προς το Γ.Σ. δέκα ημέρες 
τουλάχιστον προ της συνελεύσεως. 

4. Τα της εσωτερικής λειτουργίας των υπηρεσιών 
του ιδρύματος και κάθε άλλη λεπτομέρεια που απο¬ 
σκοπεί στην εύρυθμη λειτουργία του, θα καθοριστούν 
από εσωτερικό κανονισμό λειτουργίας, που εγκρίνεται 
με απόφαση του Γενικού Συμβουλίου, τον οποίο και 
τροποποιεί ελεύθερα. 

Στο τέλος του άρθρου 5 προστίθεται νέο άρθρο 6, 
ως εξής: 

Άρθρο 6 

Α. Τα μέλη του ιδρύματος διακρίνονται σε τακτικά 
και επίτιμα. 

Τα τακτικά μέλη μπορούν να είναι φυσικά πρόσωπα 
που ενδιαφέρονται ειδικά για την κοινωνική εργασία και 
γενικότερα για τους σκοπούς του ιδρύματος. 

1. Η εκλογή των τακτικών μελών γίνεται από το Γ ε¬ 
νικό Συμβούλιο μετά από εισήγηση τριών τουλάχιστον 
μελών του Δ.Σ. 

2. Τα τακτικά μέλη δύνανται να εκλέγονται στο Δ.Σ. 
και σε άλλα καταστατικά όργανα του ιδρύματος. 

3. Τα τακτικά μέλη συμμετέχουν στις Γενικές Συνε¬ 
λεύσεις και συμβάλλουν στην προώθηση του έργου του 
ιδρύματος μέσω επιτροπών ή άλλων δραστηριοτήτων. 

4. Σε περίπτωση αδικαιολόγητης απουσίας μέλους 
από τρεις συνεχείς συνεδριάσεις του Γ ενικού Συμβου¬ 
λίου, το Γ ενικό Συμβούλιο μπορεί με απόφασή του να 
διαγράψει το μέλος αυτό. 

5. Μέλος του Συμβουλίου που έχει διαγράφει ή παραιτη¬ 
θεί αυτοβούλως δεν μπορεί να επανεκλεγεί πριν περάσει 
ένας χρόνος από της διαγραφής ή παραίτησής του. 

Β. Τα επίτιμα μέλη μπορούν να είναι φυσικά πρόσω¬ 
πα που έχουν συμβάλλει στην προώθηση των σκοπών 
του ιδρύματος ή έχουν διακριθεί για το κοινωφελές 
και ανθρωπιστικό τους έργο. Η εκλογή των επίτιμων 
μελών γίνεται από το Γενικό Συμβούλιο με αυξημένη 
πλειοψηφία των 2/3 των μελών του ύστερα από ει¬ 
σήγηση του Δ.Σ. Ο αριθμός των επίτιμων μελών δεν 
μπορεί να υπερβεί το 1/5 των μελών. Τα επίτιμα μέλη 
συμμετέχουν στις εργασίες του Γ.Σ. χωρίς δικαίωμα 
ψήφου. Το αξίωμα των τακτικών και επίτιμων μελών 
είναι τιμητικό και άμισθο. 

Γ. Το Γ ενικό Συμβούλιο δύναται, μετά από αιτιολογημένη 
εισήγηση του Δ.Σ. να απονέμει σε άτομα του ιδρύματος 
που υπηρέτησαν ή υπηρετούν στις διάφορες δραστηριό¬ 
τητες του ιδρύματος με ιδιαίτερη επιμέλεια και συνέπεια 
τον τίτλο του Εθελοντή συνεργάτη του ιδρύματος. 

Άρθρο 7 
Προσωπικό 

Το Προσωπικό του ιδρύματος διακρίνεται σε επιστη- 

μονικό, διοικητικό και εργατοτεχνικό - βοηθητικό, που 
μπορεί να προσλαμβάνεται με πλήρη ή μερική απασχό¬ 
ληση με μηνιαία πάγια αντιμισθία ή ωριαία αμοιβή. 

1. Θέσεις - Καθήκοντα - Προσόντα Επιστημονικού 
Προσωπικού. 

Α. Μία (1) θέση Διευθυντού του Ι.Κ. Ε, ο οποίος προ- 
'ΐσταται όλων των υπηρεσιών του ιδρύματος, συνεπι- 
κουρούμενος από τον Προϊστάμενο Κοινωνικών Υπη¬ 
ρεσιών. 

Παρίσταται στις συνελεύσεις του Γ.Σ. και στις συ¬ 
νεδριάσεις του Δ.Σ. και εισηγείται θέματα διοίκησης 
διαχείρισης και λειτουργίας του ιδρύματος. 

Φροντίζει για την υλοποίηση των αποφάσεων του 
Δ.Σ. και επιλαμβάνεται κάθε ζητήματος που αφορά την 
εύρυθμη λειτουργία του Ι.Κ. Ε. 

Ως Διευθυντής διορίζεται πτυχιούχος Ανώτατης Σχο¬ 
λής Κοινωνικής Εργασίας ημεδαπής ή αλλοδαπής με 
άδεια ασκήσεως επαγγέλματος πτυχιούχος Α. Ε.Ι. κατά 
προτίμηση Κοινωνικών ή Ανθρωπιστικών ή Οικονομικών 
Επιστημών ημεδαπής ή αλλοδαπής. 

Για τη θέση του Διευθυντή απαιτείται πενταετής του¬ 
λάχιστον προϋπηρεσία, κατά προτίμηση στην Κοινωνική 
Εργασία και διετής εμπειρία στη διοίκηση κατά προτίμη¬ 
ση Κοινωνικών Οργανώσεων και πολύ καλή γνώση μιας 
ξένης γλώσσας κατά προτίμηση της Αγγλικής. 

Β. Μία (1) θέση Προϊσταμένου Κοινωνικών Υπηρεσι¬ 
ών, που ασκεί την επιστημονική εποπτεία των τομέων 
δραστηριότητας των παραγράφων 1 και 2 του άρθρου 
3, συντονίζει το έργο τους, εισηγείται στον Διευθυντή 
του Ι.Κ. Ε. και στο Δ.Σ. τον σχεδίασμά νέων προγραμ¬ 
μάτων για το ίδρυμα και παρίσταται στις συνεδριάσεις 
του Δ.Σ., όταν συζητούνται θέματα που άπτονται του 
σχεδιασμού και της εφαρμογής των προγραμμάτων 
της Διεύθυνσής του. 

Ως Προϊστάμενος Κοινωνικών Υπηρεσιών διορίζεται 
πτυχιούχος Ανώτατης Σχολής Κοινωνικής Εργασίας 
ημεδαπής ή αλλοδαπής με άδεια ασκήσεως επαγγέλ¬ 
ματος με πενταετή τουλάχιστον προϋπηρεσία στην 
εποπτεία Κοινωνικών Προγραμμάτων ή μιας διεπαγ- 
γελματικής ομάδας. 

Επίσης μπορεί να προσληφθεί πτυχιούχος Ανώτερης 
Σχολής Κοινωνικής Εργασίας, με οκταετή τουλάχιστον 
προϋπηρεσία σε εποπτεία κοινωνικών υπηρεσιών και 
Κοινωνικών Λειτουργών ή μιας διεπαγγελματικής ομά¬ 
δας. 

Απαραίτητη είναι η πολύ καλή γνώση μιας ξένης 
γλώσσας, κατά προτίμηση Αγγλικής. 

Γ. Μία (1) θέση παιδιάτρου ή νευρολόγου - Επιστη¬ 
μονικού Συντονισμού των ιατρικών υπηρεσιών με ειδι¬ 
κή εκπαίδευση στην αποκατάσταση της εγκεφαλικής 
παράλυσης. 

Δύο (2) θέσεις γιατρών, νευρολόγου και ορθοπεδι¬ 
κού, με μερική ή ολική απασχόληση, ανάλογα με τις 
ανάγκες. 

Γ ια τις θέσεις των γιατρών απαιτείται πτυχίο ιατρικής 
με άδεια ασκήσεως επαγγέλματος και άδεια ειδικότη¬ 
τας. 

Δ. Δέκα έξη (16) θέσεις Κοινωνικών Λειτουργών 

Δέκα (10) θέσεις Φυσιοθεραπευτών 

Δέκα (10) θέσεις Εργοθεραπευτών 

Πέντε (5) θέσεις Παιδαγωγών (κατά προτίμηση Ειδι¬ 
κών) 

Δύο (2) θέσεις Λογοθεραπευτών 


Δύο (2) θέσεις Ψυχολόγων. 

Για τις παραπάνω θέσεις απαιτείται πτυχίο Ανώτα¬ 
της ή Ανώτερης Σχολής αντίστοιχης ειδικότητας της 
ημεδαπής ή ισότιμο της αλλοδαπής με άδεια ασκήσεως 
επαγγέλματος, όπου αυτή απαιτείται από τις κείμε¬ 
νες διατάξεις και κατά προτίμηση γνώση μιας ξένης 
γλώσσας. 

Το Προσωπικό των πιο πάνω ειδικοτήτων ασκεί κα¬ 
θήκοντα της ειδικότητάς του και του τομέα στον οποίο 
τοποθετείται, όπως ειδικότερα καθορίζονται στον εσω¬ 
τερικό Κανονισμό Λειτουργίας. 

Ε. Τέσσερις (4) θέσεις Βοηθών Παιδαγωγών. 

Για τις θέσεις αυτές απαιτείται απολυτήριο δευτερο¬ 
βάθμιας Εκπαίδευσης προτιμουμένων όσων έχουν πείρα 
εργασίας με παιδιά. 

ΣΤ. Τις θέσεις των υπευθύνων των τεσσάρων (4) τομέ¬ 
ων αναλαμβάνουν Κοινωνικοί Λειτουργοί, με πενταετή 
τουλάχιστον προϋπηρεσία, κατά προτίμηση σε ανάλογα 
Προγράμματα. 

2. Θέσεις - Καθήκοντα - Προσόντα Διοικητικού Προ¬ 
σωπικού. 

Α. Δύο (2) θέσεις Λογιστών. 

Για τις θέσεις αυτές απαιτείται πτυχίο Ανώτατης ή 
Ανώτερης Σχολής Οικονομικών Επιστημών. 

Στον ένα από τους δύο λογιστές - πτυχιούχο Ανώ¬ 
τατης Σχολής και με την αντίστοιχη επαγγελματική 
πείρα τουλάχιστον πενταετή, ανατίθενται καθήκοντα 
Προϊσταμένου οικονομικής υπηρεσίας. 

Β. Δέκα (10) θέσεις Γραμματέων - Χειριστών Η /Υ, Προ¬ 
γραμματιστών, Τεχνικών Η /Υ και βοηθών Λογιστών, που 
βοηθούν στο έργο της Γραμματείας, της Οικονομικής 
Υπηρεσίας και των Τομέων. 

Για τις θέσεις αυτές απαιτείται απολυτήριο Λυκείου 
ή ενιαίου Πολυκλαδικού Λυκείου ή ισοτίμου σχολείου 
δευτεροβάθμιας επαγγελματικής κατάρτισης και άριστη 
γνώση του αντικειμένου της ειδικότητας. 

Απαραίτητη η γνώση μιας ξένης γλώσσας κατά προ¬ 
τίμηση Αγγλικής. 

Γ. Πέντε (5) θέσεις Συνοδών αυτοκινήτου πλήρους 
ή μερικής απασχόλησης, που έχουν την ευθύνη της 
συνοδείας παιδιών. 

Για τις θέσεις αυτές απαιτείται απολυτήριο πρωτο¬ 
βάθμιας εκπαίδευσης και κατά προτίμηση κάποια πείρα 
εργασίας με παιδιά. 

3. Θέσεις - Προσόντα - Καθήκοντα Εργατοτεχνικού 
Βοηθητικού Προσωπικού. 

Α. Πέντε (5) θέσεις οδηγών αυτοκινήτου. 

Για τις θέσεις αυτές απαιτείται επαγγελματική άδεια 
και οκταετής τουλάχιστον πείρα οδήγησης. 

Β. Δύο (2) θέσεις Συντηρητού - Φύλακα. 

Για τις θέσεις αυτές απαιτείται απολυτήριο πρωτο¬ 
βάθμιας εκπαίδευσης και πείρα σε συντήρηση κτιριακών 
εγκαταστάσεων. 

Γ. Δέκα (10) θέσεις βοηθών Καθαριότητας. 

Δ. Μία (1) θέση μάγειρα, μία (1) θέση βοηθού και δύο 
(2) θέσεις τραπεζοκόμων, εφόσον λειτουργήσει η τρα¬ 
πεζαρία. 

Για τις παραπάνω θέσεις (Γ,Δ) απαιτείται απολυτή¬ 
ριο πρωτοβάθμιας εκπαίδευσης και πείρα αντίστοιχης 
ειδικότητας. 

4. Πρόσληψη, Λύση σχέσεως εργασίας. Αποδοχές και 
μισθολογική εξέλιξη του Προσωπικού. 

Α. Το Προσωπικό του ιδρύματος προσλαμβάνεται και 

απολύεται, σύμφωνα με τις διατάξεις του Αρθρου 5, παρ. 
2, από το Διοικητικό Συμβούλιο, το οποίο και καθορίζει 
την αμοιβή και τους λοιπούς όρους της σύμβασης ερ¬ 
γασίας, πάντα μέσα στα πλαίσια της εργατικής νομο¬ 
θεσίας, εκτός της αμοιβής του Διευθυντού και του 

Προϊσταμένου της Διεύθυνσης κοινωνικών υπηρεσιών 
τις οποίες καθορίζει και αναπροσαρμόζει με απόφασή 
του το Γενικό Συμβούλιο. 

Η πλήρωση των θέσεων του Επιστημονικού Διοικητι¬ 
κού Προσωπικού γίνεται κατά την κρίση του Δ.Σ., βάσει 
των εκάστοτε αναγκών, ενεργείται δε, ύστερα από προ¬ 
κήρυξη, που δημοσιεύεται σε δύο ημερήσιες πολιτικές 
εφημερίδες της Αθήνας. 

Η πρόσληψη α) του επιστημονικού προσωπικού γίνεται 
μετά από γνωμοδότηση 4μελούς επιτροπής, που απο- 
τελείται από ένα μέλος του Διοικητικού Συμβουλίου, 
τον Διευθυντή του Ι.Κ. Ε,, τον Προϊστάμενο κοινωνικών 
υπηρεσιών και τον υπεύθυνο του Τομέα. 

Στους Υφυπουργούς Οικονομίας και Οικονομικών και 
Υγείας και Κοινωνικής Αλληλεγγύης αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 29 Αυγούστου 2007 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΎΗΣ 

Π. ΔΟΥΚΑΣ Γ. ΚΩΝΣΤΑΝΤΟΠΟΥΛΟΣ 

-♦- 

Α ΠΟΦΑΣΕ ΙΣ 

Αριθμ. οικ. 18961 (2) 

Τροποποίηση της υπ’ αριθμ. 13507/22.6.2007 (ΦΕΚ 1210/ 
τ. Β717.7.2007) απόφασης μας «Εγκριση κατάρτισης 
προς υπογραφή συμβάσεων μίσθωσης έργου από 
την Νομαρχιακή Αυτοδιοίκηση Ιωαννίνων με τέσσε¬ 
ρα (4) άτομα διαφόρων ειδικοτήτων για χρονικό δι¬ 
άστημα ενός (1) έτους. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Την υπ’ αριθμ. 13507/22.6.2007 απόφασή μας «Εγκρι¬ 
ση κατάρτισης προς υπογραφή συμβάσεων μίσθωσης 
έργου από την Νομαρχιακή Αυτοδιοίκηση Ιωαννίνων με 
τέσσερα (4) άτομα διαφόρων ειδικοτήτων για χρονικό 
διάστημα ενός (1) έτους (ΦΕΚ 1210 τ. Β'). 

2. Την ανάγκη πληρέστερης αιτιολογίας των προς 
υπογραφή συμβάσεων μίσθωσης έργου, όπως τούτο 
ορίζεται από τις διατάξεις της παραγράφου 1 του άρ¬ 
θρου 6 του ν. 2527/1997 (ΦΕΚ 206 τ. Α'). 

3. Τις προφορικές υποδείξεις της Υπηρεσίας Δημοσι¬ 
ονομικού Ελέγχου Υπουργείου Οικονομίας και Οικονο¬ 
μικών Νομού Ιωαννίνων, αποφασίζουμε: 

Τροποποιούμε την υπ’ αριθμ. 13507/22.6.2007 απόφασή 
μας ως προς το αριθμ. - 6 - στοιχείο του σκεπτικού της 
ως ακολούθως: 

«Την υπ’ αριθμ. ΔΙΠΠ/Φ. ΕΓΚΡ. 1/249/29528/4517/1.6.2 
007 απόφαση της Επιτροπής του άρθρου 2 παρ. 1 με 
την οποία εγκρίθηκε η σύναψη συμβάσεων μίσθωσης 
έργου με τέσσερα (4) άτομα (τρία άτομα κατηγορίας 
ΠΕ και ένα (1) κατηγορίας ΤΕ) διαφόρων ειδικοτήτων 
για χρονικό διάστημα ενός (1) έτους από την Νομαρ¬ 
χιακή Αυτοδιοίκηση Ιωαννίνων με αντικείμενο έργου 


την καταγραφή του συνόλου των επαγγελματιών που 
είναι διεσπαρμένοι στο Νομό, τη σύνταξη μητρώου και 
αρχείου αυτών, της εμπορικής δραστηριότητας που 
ασκούν των μερτικών και σταθμικών οργάνων που χρη¬ 
σιμοποιούν, ώστε να διευκολυνθεί και υποβοηθηθεί η 
υλοποίηση της αρμοδιότητας που μεταβιβάστηκε στην 
Δ/νση Εμπορίου και Απασχόλησης, σύμφωνα με τις δι¬ 
ατάξεις του ν. 3103/2003. 

Το ως άνω έργο που θα γίνει από τα ως άνω πρόσωπα 
στα οποία ανατίθεται μετά από έρευνα σε όλο το Νομό 
επαφή και συνεννόηση με τους κατόχους μερτικών και 
σταθμικών οργάνων και της εμπορικής δραστηριότητας 
που ασκούν, τους αρμόδιους φορείς Τοπικής Αυτοδιοί¬ 
κησης εμπορικούς συλλόγους κ.λπ., δεν ανάγεται στα 
συνήθη καθήκοντα της Νομαρχιακής Αυτοδιοίκησης 
Ιωαννίνων και τηρούνται οι διατάξεις του άρθρου 6 
του ν. 2527/1997, αφού αποτελεί έργο καταγραφής και 
συγκέντρωσης στοιχείων σε επίπεδο Νομού ,αμειβόμενο 
εκ του συνολικού αποτελέσματος και των στοιχείων 
που θα συγκεντρωθούν και θα παραδοθούν στην Νο¬ 
μαρχιακή Αυτοδιοίκηση Ιωαννίνων, ώστε οι αρμόδιες 
Υπηρεσίες (Δ/νση Εμπορίου) να υποβοηθηθούν στην 
υλοποίηση της αρμοδιότητας που τους μεταβιβάσθηκε 
σύμφωνα με τις διατάξεις του ν. 3103/2003. Το ανωτέρω 
έργο αποτελεί επέκταση του αντικειμένου απασχόλη¬ 
σης των μονίμων υπαλλήλων της Δ/νσης Εμπορίου και 
ως εκ τούτου υπάρχει αδυναμία αντιμετώπισης αυτού 
από αυτούς. 

Ως αμοιβή του έργου ορίζεται το ποσό των δέκα 
τεσσάρων χιλιάδων εννιακοσίων ογδόντα οκτώ (14.988) 
ευρώ για έκαστο της κατηγορίας ΠΕ και το ποσό των 
δέκα τεσσάρων χιλιάδων εκατόν ενενήντα έξ (14.196) 
ευρώ για το άτομο της κατηγορίας ΤΕ. 

Κατά τα λοιπά ισχύει ως έχει η υπ’ αριθμ. 13507/22.6.2007 
απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 30 Αυγούστου 2007 

Ο Γ ενικός Γ ραμματέας Περιφέρειας 
ΔΗΜΗΤΡΙΟΣ Γ. ΠΑΝΟΖΑΧΟΣ 
-♦- 

Αριθμ. ΔΥΠ: οικ. 3649 (3) 

Τροποποίηση της υπ’ αριθμ. 2496/23.6.2006 απόφασης 
του Νομάρχη Αρτας. 

Ο ΝΟΜΑΡΧΗΣ ΑΡΤΑΣ 

Έχοντας υπόψη: 

1. Την υπ’ αριθμ. 2496/23.6.2006 απόφασή μας «Συγκρό¬ 
τηση Δευτεροβάθμιας Επιτροπής ελέγχου επιχειρήσεων 
σταυλισμού ζώων και επεξεργασίας ζωικών προϊόντων 
Ν. Αρτας». 

2. Το γεγονός ότι η υπάλληλος, Παναγιώτα Μίχου, του 
κλάδου ΤΕ Εποπτών Δημόσιας Υγείας, αποσπάσθηκε 
από την Υπηρεσία μας, στη Δ/νση Υγείας Ν.Α.Ιωαννίνων, 
λόγω εκλογής της σε ΟΤΑ του νομού Ιωαννίνων στις Δη¬ 
μοτικές εκλογές της 15ης Οκτωβρίου 2006 και η οποία 
είχε ορισθεί αναπληρώτρια γραμματέας της ανωτέρω 
επιτροπής, αποφασίζουμε: 

1. Τροποποιούμε την υπ’ αριθμ. 2496/23.6.2006 απόφα¬ 
σή μας, σχετικά με τη συγκρότηση της Δευτεροβάθμιας 
Επιτροπής ελέγχου επιχειρήσεων σταυλισμού ζώων και 
επεξεργασίας ζωικών προϊόντων Ν. Αρτας και ορίζουμε 

ως αναπληρώτρια γραμματέα αυτής, στη θέση της απο- 
σπασθείσας υπαλλήλου, Παναγιώτας Μίχου, την υπάλ¬ 
ληλο της Υπηρεσίας μας, Ιωάννα Αναγνωστοπούλου, 
του κλάδου ΤΕ Εποπτών Δημ. Υγείας. 

2. Κατά τα λοιπά ισχύει η τροποποιούμενη απόφασή 
μας. 

3. Η τροποποιητική απόφαση αυτή να κοινοποιηθεί 
όπου πρέπει, ισχύει δε από την κοινοποίησή της, σύμ¬ 
φωνα με το άρθρο 37 του ν. 3200/1955 και το άρθρο 15 
του ν. 1579/1985. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αρτα, 31 Αυγούστου 2007 

Ο Νομάρχης 
Γ. ΠΑΠΑΒΑΣΙΛΕΙΟΥ 

-♦- 

Αριθμ. 12582 (4) 

Έγκριση υπερωριών Β' εξαμήνου 2007 υπαλλήλων της 
Δ/νσης Αγροτικής Ανάπτυξης Ν. Δράμας, ασχολου- 
μένων με τον ποιοτικό και ποσοτικό έλεγχο, νω¬ 
πών και μεταποιημένων ή προοριζομένων για μετα¬ 
ποίηση γεωργικών προϊόντων φυτικής προέλευσης, 
που δεν εμπίπτει στις διατάξεις του άρθρου 14 του 
ν. 3460/2006. 

Ο ΝΟΜΑΡΧΗΣ ΔΡΑΜΑΣ 

Έχοντας υπόψη: 

1. Τις διατάξεις του άρθρου 39 του ν. 2218/1994 ΦΕΚ 
90 τ. Α'/13.6.1994. 

2. Τις διατάξεις του άρθρου 25 παρ. 7 του ν. 2738/1999 
ΦΕΚ 120 τ. Α78.9.1999. 

3. Τις διατάξεις του άρθρου 16 του ν. 3205/2003 ΦΕΚ 
297 τ. Α723.12.2003. 

4. Τις διατάξεις του άρθρου 10 του ν. 2732/30.7.1999 
(ΦΕΚ 154 Α') σχετικά με την απασχόληση των γεωπόνων 
κατά τις Κυριακές και ημέρες αργίας και νυχτερινές 
ώρες. 

5. Τις διατάξειςς του άρθρου 14 του ν. 3460/2006 ΦΕΚ 
105 τ. Α730.5.2006. 

6. Το υπ’ αριθμ. 314122/23.8.2007 έγγραφο του Υπ. Αγρ/ 
κής Αν/ξης και Τροφίμων. 

7. Τις ανάγκες της Δ/νσης Αγροτικής Ανάπτυξης Δρά¬ 
μας για συνεχή, συστηματικό και πλήρη ποιοτικό έλεγχο, 
καθ’ όλο το 24ωρο και όλες τις ημέρες της εβδομάδας, 
των νωπών και μεταποιημένων ή προοριζομένων για 
μεταποίηση προϊόντων φυτικής προέλευσης, αποφα¬ 
σίζουμε: 

1. Εγκρίνουμε την καθιέρωση υπερωριακής εργασίας, 
για τους υπαλλήλους της Δ/νσης Αγροτικής Ανάπτυξης 
Ν. Δράμας, που θα ασχοληθούν κατά το χρονικό διάστη¬ 
μα από Αύγουστο έως Δεκέμβριο του 2007, με υπηρεσί¬ 
ες ποιοτικού και ποσοτικού ελέγχου που δεν εμπίπτουν 
στις διατύξε\ς του άρθρου 14 του ν. 3460/2006, των 
νωπών και μεταποιημένων ή προορισμένων για μετα¬ 
ποίηση προϊόντων φυτικής προέλευσης. 

2. Ορίζουμε τον αριθμό των υπαλλήλων σε δώδεκα (12) 
και τις ώρες υπερωριακής απασχόλησης ως εξής: 

α) 360 ώρες για απογευματινή εργασία (15.00 μ.μ.- 
22.00 μ.μ.) 

3. Το ύψος της συνολικής δαπάνης προϋπολογίζεται 
σε 2.600 Ευρώ και θα αντιμετωπισθεί από τις πιστώ¬ 
σεις του προϋπολογισμού του Κ.Τ.Γ.Κ. και Δασών, με τις 


οποίες θα επιχορηγηθεί η Δ/νση Αγροτικής Ανάπτυξης 
Δράμας. 

4. Εξουσιοδοτούμε τον προϊστάμενο της Δ/νσης Αγρο¬ 
τικής Ανάπτυξης Δράμας να συγκροτήσει με αποφάσεις 
του και να εποπτεύσει τα ανάλογα συνεργεία υπερω- 
ριακής απασχόλησης. 

5. Η ισχύς της απόφασης αυτής αρχίζει ένα (1) μήνα 
πριν τη δημοσίευσή της στην Εφημερίδα της Κυβερ¬ 
νήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 30 Αυγούστου 2007 
Ο Νομάρχης 

ΚΩΝΣΤΑΝΤΙΝΟΣ ΕΥΜΟΙΡΙΔΗΣ 

-♦- 

Αριθμ. 9621 (5) 

Καθιέρωση νέας διανομαρχιακής υπεραστικής γραμμής 
Ιωαννίνων - Αθηνών μέσω Αρτας - Αγρίνιου - Ναυπά- 
κτου - Ιτέας - Δελφών - Αράχωβας - Λειβαδιάς. 

Ο ΝΟΜΑΡΧΗΣ ΙΩΑΝΝΙΝΩΝ 

Έχοντας υπόψη: 

1. Το υπ’ αριθμ. Φ38/1466, από 8.8.2007, έγγραφο του 
Υπεραστικού Κ.Τ. Ε.Λ. Νομού Ιωαννίνων, με το οποίο 
ζητείται η καθιέρωση της αναφερόμενης στο θέμα δια- 
νομαρχιακής υπεραστικής γραμμής, για την πληρέστερη 
εξυπηρέτηση του επιβατικού κοινού. 

2. Τις διατάξεις της παραγράφου 5, του άρθρου 7, του 
ν. 2963/2001 (Α' 268), σχετικές με την διαδικασία και τα 
αρμόδια όργανα για τον καθορισμό αυτής. 

3. Το γεγονός ότι δεν έχει εκδοθεί ακόμη η απόφαση 
του Υπ. Μεταφορών και Επικ/νιων της παραγράφου 5, 
του άρθρου 7, του ως άνω νόμου, αποφασίζουμε: 

Καθιερώνουμε νέα διανομαρχιακή υπεραστική γραμμή 
Ιωαννίνων - Αθηνών μέσω Αρτας - Αγρίνιου - Ναυπάκτου 
- Ιτέας - Δελφών - Αράχωβας - Λειβαδιάς, την εξυπηρέ¬ 
τηση της οποίας θα έχει το Υπεραστικό Κ.Τ. Ε.Λ. Νομού 
Ιωαννίνων Α. Ε., για τους λόγους που αναφέρονται στο 
σκεπτικό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 23 Αυγούστου 2007 
Ο Νομάρχης 

ΑΛΕΞΑΝΔΡΟΣ ΚΑΧΡΙΜΑΝΗΣ 

-♦- 

Αριθμ. 06/7272 (6) 

Κύρωση Οριστικής Διανομής Συνοικισμού Ν. Περάμου 
έτους 2006 - 2007. 

Ο ΝΟΜΑΡΧΗΣ ΚΑΒΑΛΑΣ 

Έχοντας υπόψη: 

1. Τις διατάξεις του άρθρου 7 παρ. 1 του ν. 3147/2003 με 
τις οποίες αντικαταστάθηκαν τα τελευταία τρία εδάφια 
της παραγράφου 5 του άρθρου 4 του ν. 1189/1972. 

2. Τα από 11.12.2006 και 30.5.2007 πρακτικά και δι¬ 
αγράμματα της Επιτροπής Οριστικών Διανομών περί 
οριστικής διανομής του συνοικισμού Ν. Περάμου έτους 
2006-2007. 

3. Σχετική εισήγηση της Διεύθυνσης Αγροτικής Ανά¬ 
πτυξης και Τροφίμων της Νομαρχίας μας, αποφασί¬ 
ζουμε: 

Κυρώνουμε την οριστική διανομή του συνοικισμού Ν. 
Περάμου του Δήμου Ελεύθερων Καβάλας έτους 2006- 
2007 όπως αυτή διαμορφώθηκε και απεικονίζεται στα 
συνταχθέντα από την Επιτροπή Οριστικών Διανομών 
πρακτικά και διαγράμματα της περιοχής αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 29 Αυγούστου 2007 
Ο Νομάρχης 

ΘΕΟΔΩΡΟΣ ΚΑΛΛΙΟΝΤΖΗΣ 

-♦- 

Αριθμ. 12946 (7) 

Καθιέρωση υπερωριακής εργασίας κατά το β' εξάμηνο 
του έτους 2007 για τους υπαλλήλους της Νομαρχι¬ 
ακής Αυτοδιοικήσεως Λακωνίας, που ασχολούνται 
με τον ποιοτικό και ποσοτικό έλεγχο των νωπών και 
μεταποιημένων γεωργικών προϊόντων φυτικής προ¬ 
έλευσης και που δεν εμπίπτουν στις διατάξεις του 
άρθρου 14 του ν. 3460/2006. 

Ο ΝΟΜΑΡΧΗΣ ΛΑΚΩΝΙΑΣ 

Έχοντας υπόψη: 

1. Τις διατάξεις του π.δ. 30/1996 «Κώδικας Νομαρχιακής 
Αυτοδιοίκησης». 

2. Τ ις διατάξεις του άρθρου 15 του ν. 2592/1998 όπως 
αυτές συμπληρώθηκαν με τις όμοιες του άρθρου 25 
παραγρ. 7 του ν. 2738/1999 «Περί υπερωριακής απασχό¬ 
λησης του προσωπικού, που υπηρετεί στις Νομαρχιακές 
Αυτοδιοικήσεις». 

3. Τις διατάξεις του άρθρου 10 του ν. 2732/1999 «Περί 
απασχόλησης Γεωπόνων κατά τις Κυριακές, ημέρες αρ¬ 
γίας και νυχτερινές ώρες». 

4. Τις διατάξεις του άρθρου 35 παράγρ. 7 του ν. 
2738/1999 «Περί υπερωριακής απασχόλησης του προ¬ 
σωπικού, που υπηρετεί στις Νομαρχιακές Αυτοδιοική¬ 
σεις». 

5. Την υπ’ αριθμ. οικ.314122/23.8.2007 απόφαση του 
Γενικού Γραμματέα του Υπουργείου Αγροτικής Ανά¬ 
πτυξης και Τροφίμων «Περί υπερωριών και οδοιπορικών 
Β' εξαμήνου 2007 για τους υπαλλήλους των Νομαρχι¬ 
ακών Αυτοδιοικήσεων που ασχολούνται με ελέγχους 
που δεν εμπίπτουν στις διατάξεις του άρθρου 14 του 
ν. 3460/2006». 

6. Το γεγονός ότι προκαλείται δαπάνη έξι χιλιάδων 
πεντακοσίων (6.500) ευρώ, η οποία θα βαρύνει τις πι¬ 
στώσεις του προϋπολογισμού του Κ.Τ.Γ.Κ. και Δασών και 
φορέα 0291 ΚΑ Ε 0511 Β και 0512 Β της Ν.Α Λακωνίας, 
αποφασίζουμε: 

Κρίνουμε απαραίτητη, για την κάλυψη των αναγκών 
την καθιέρωση υπερωριακής εργασίας στους Γεωπό¬ 
νους της Διευθύνσεως Γεωργίας της ΝΑ Λακωνίας που 
ασχολήθηκαν και θα ασχοληθούν με τον ποιοτικό και 
ποσοτικό έλεγχο νωπών και μεταποιημένων ή προοριζο- 
μένων για μεταποίηση προϊόντων φυτικής προέλευσης 
και που δεν εμπίπτουν σης διατάξεις του άρθρου 14 
του ν. 3460/2006 κατά το Β' Εξάμηνο του έτους 2007 
ως ακολούθως: 

- Για οκτώ (8) κατά ανώτατο όριο Γεωπόνους που 
ασχολήθησαν και θα ασχοληθούν υπερωριακά με τον 
ποιοτικό και ποσοτικό έλεγχο νωπών και μεταποιημένων 
ή προοριζομένων για μεταποίηση προϊόντων φυτικής 
προέλευσης και που δεν εμπίπτουν σης διατάξεις του 


άρθρου 14 του ν. 3460/2006 κατά τις απογευματινές 
ώρες και ώρες Κυριακών και εξαιρέσιμων ημερών συνο¬ 
λικής δαπάνης έξι χιλιάδων πεντακοσίων (6.500) ευρώ. 

Η κατανομή της υπερωριακής εργασίας ανά Γεωπόνο 
και κατά μήνα θα γίνει με απόφαση του Δ/ντού Γ εωρ¬ 
γίας της Ν.Α Λακωνίας, ο οποίος και θα εποπτεύει την 
πραγματοποίηση της ανωτέρω εργασίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 31 Αυγούστου 2007 

Ο Νομάρχης 

Κ. ΦΟΥΡΚΑΣ 

-♦- 

( 8 ) 

Χορήγηση άδειας άσκησης επαγγέλματος Κοινωνικού 
Λειτουργού στην Τουρτούνη Δάφνη του Χρήστου. 

Ο ΝΟΜΑΡΧΗΣ ΛΑΡΙΣΑΣ 

Με την υπ’ αριθμ. 4151/26.7.2007 απόφαση του Νομάρχη 
Λάρισας, που εκδόθηκε σύμφωνα με τις διατάξεις του 
ν.δ. 4018/1959, του άρθρου 19 του ν. 1763/1988, του π.δ. 
23/1992, και του π.δ. 93/1993, χορηγείται άδεια άσκησης 
επαγγέλματος Κοινωνικού Λειτουργού, για να παρέχει 
τις υπηρεσίες του, στα πλαίσια οργανωμένων κοινωνι¬ 
κών υπηρεσιών του δημοσίου και ιδιωτικού τομέα. 

Ο Νομάρχης 
ΛΟΥΚΑΣ ΚΑΤΣΑΡΟΣ 

-♦- 

Αριθμ. 2994 (9) 

Σύσταση Τεχνικής Υπηρεσίας Ιεράς Μητροπόλεως 
Καστοριάς. 

ΤΟ ΜΗΤΡΟΠΟΛΙΤΙΚΟ ΣΥΜΒΟΥΛΙΟ ΚΑΣΤΟΡΙΑΣ 

Λαβόν υπ’ όψει: 

α. Τας σχετικός διατάξεις του νόμου 590/1977 «Περί 
καταστατικού Χάρτου της Εκκλησίας της Ελλάδος». 

β. Τας σχετικός διατάξεις του υπ’ αριθμ. 8/1978 Κανο¬ 
νισμού της Ιεράς Συνόδου «Περί Ιερών Ναών και Ενο¬ 
ριών». 

γ. Την ανάγκην οργανώσεως Τεχνικής Υπηρεσίας 
παρά τη Ιερά Μητροπόλει, δια την εκτέλεσιν των Εκ¬ 
κλησιαστικών Έργων. 

δ. Την ανάγκην καθορισμού των Οργάνων Τεχνι¬ 
κής Υπηρεσίας, όπως αυτά προβλέπονται από το νό¬ 
μον 1418/1984, πού τροποποιήθηκε δυνάμει του νόμου 
3263/2004 και όπως αυτός τροποποιήθηκε δυνάμει του 
νόμου 3481/2006, το π.δ. 609/1985 και το π.δ. 23/1993, το 
οποίο καταργήθηκε με το π.δ. 334/2000 και όπως αυτό 
τροποποιήθηκε με το π.δ. 60/2007, δια την αντιμετώπισιν 
της εκτελέσεως των έργων της Ιεράς Μητροπόλεως. 

ε. Το υπ’ αριθμ. 1243/28.4.2004 εγκύκλιο σημείωμα 
της Ιεράς Συνόδου της Εκκλησίας της Ελλάδος 
«Περί συστάσεως Τεχνικής Υπηρεσίας εις τας Ιεράς 
Μητροπόλεις». 

Ορίζει τα ως κάτωθι: 

1. Ως Αναθέτουσα Αρχή κατά την έννοιαν του π.δ. 
23/1993, ορίζεται το Μητροπολιτικόν Συμβούλιον της 
Ιεράς Μητροπόλεως Καστοριάς. 

2. Ως Προϊσταμένη Αρχή κατά την έννοιαν του νό¬ 
μου 1418/1984 και του π.δ. 609/1985, ορίζεται επίσης το 

Μητροπολιτικόν Συμβούλιον της Ιερός Μητροπόλεως 
Καστοριάς. 

3. Η Διευθύνουσα Υπηρεσία κατά την έννοιαν του 
νόμου 1418/1984 και του π.δ. 609/1985 ορίζεται η Τεχνική 
Υπηρεσία της Ιερός Μητροπόλεως Καστοριάς. 

4. Ως Επιβλέπουσα Υπηρεσία, ορίζονται τα μέλη της 
Τεχνικής Υπηρεσίας, τα οποία ασκούν και καθήκοντα 
Επιβλέποντος Μηχανικού δύνανται να αναυρεθούν και 
εις έτερα πρόσωπα, ιδιώτας Μηχανικούς, οίτινες δύ- 
νανται να προσληφθούν εκ της Ιερός Μητροπόλεως 
δια συμβάσεως ωρισμένου χρόνου, προς κάλυψιν των 
αναγκών των εργολαβιών, αι οποίαι δεν δύνανται να 
καλυφθούν υπό της Τεχνικής Υπηρεσίας. 

5. Ως Τεχνικόν Συμβούλιον, κατά την έννοιαν του νό¬ 
μου 1418/1984 και του π.δ. 609/1985, ορίζεται Ειδική Επι¬ 
τροπή, η οποία γνωματεύει, εισηγειται και εποπτεύει επί 
των υπό εκτέλεσιν έργων και των τυχόν ανακυψάντων 
διαφορών και προβλημάτων επ’ αυτών. 

6. Η εφαρμογή του θεσμικού πλαισίου εκτελέσεως 
των Δημοσίων Έργων διέπει τας καταρτισθησομένας 
Συμβάσεις εκτελέσεως έργων της Ιερός Μητροπόλεως, 
υπό την έννοιαν ισχύος των διατάξεών του, ως συβα- 
τικών ρητρών. 

7. Διαφωνίαι, αίτινες τυχόν να προκύψουν, επιλύονται 
εις τα αρμόδια Δικαστήρια, με βάσιν την καθ’ ύλην και 
τόπον αρμοδιότητα, όπως αυτή ορίζεται από το Κ.Π.Α., 
μετά την εξάντλησιν της Προδικασίας, όπως αυτή προ- 
βλέπεται δια του νόμου 1418/1984 πού τροποποιήθη¬ 
κε δυνάμει του νόμου 3263/2004 και του π.δ. 609/1985, 
αποφαινομένου επί των αιτήσεων θεραπείας, του Μη- 
τροπολιτικού Συμβουλίου μετά γνώμης του Τεχνικού 
Συμβουλίου της Ιερός Μητροπόλεως. 

8. Η σύνταξις μελετών των πρός εκτέλεσιν έργων, 
πραγματοποιείται υπό της Τεχνικής Υπηρεσίας, η δε 
θεώρησις αυτών υπό του Προϊσταμένου αυτής. 

9. Δια την δημοπράτησιν των έργων, αι συνταχθείσαι 
μελέται, εγκρίνονται υπό της Προϊσταμένης Αρχής, δη¬ 


λαδή το Μητροπολιτκόν Συμβούλιον, το οποίον εγκρίνει 
και τη σχετικήν διακήρυξιν. 

10. Εις περίπτωσιν, καθ’ ην η Τεχνική Υπηρεσία αδυ¬ 
νατεί να συντάξει και να εκπονήσει τας σχετικός Με- 
λέτας, δύναται να ανατεθεί η εκπόνησις αυτών εις ειδι¬ 
κόν έμπειρον επί του πρός εκτέλεσιν έργου Μηχανικόν, 
όπως προβλέπεται αυτό στο νόμο 3316/2005, κατόπιν 
αποφάσεως της Προϊσταμένης Αρχής, και μετά εισή- 
γησιν του Τεχνικού Συμβουλίου. Αι μελέται, αι οποίαι 
συντάσσονται υπό τρίτων, θεωρούνται υπό της Τεχνι¬ 
κής Υπηρεσίας και εγκρίνονται από την Προϊσταμένην 
Αρχήν. 

Κατά ταύτα η οργάνωσις Τεχνικής Υπηρεσίας δια την 
εκτέλεσιν ΕκκλησιαστικώνΈργων εις την Ιερόν Μητρό- 
πολιν Καστοριάς καθορίζεται ως κάτωθι: 

α. Η Προϊσταμένη Αρχή και η Αναθέτουσα Αρχή είναι 
το Μητροπολιτικόν Συμβούλιον της Ιερός Μητροπόλεως 
Καστοριάς. 

β. Η Διευθύνουσα υπηρεσία είναι η Τεχνική Υπηρεσία 
της Ιερός Μητροπόλεως Καστοριάς η οποία στελεχώ¬ 
νεται εκ Μηχανικών: α) Σμαροπούλου Σιδέρη Πολιτικού 
Μηχανικού, β) Τζήμα Δημητρίου Πολιτικού Μηχανικού, 
του πρώτου οριζομένου ως Προϊσταμένου της Υπηρεσί¬ 
ας και η οποία ενεργεί ως επιβλέπουσα Υπηρεσία. 

γ. Το Τεχνικόν Συμβούλιον αποτελείται ορίζεται απο- 
τελούμενον εκ των: 

Αρχιμανδρίτου Αθανασίου Γιαννουσά, β) Πρωτοπρ. 
Ελευθερίου Συτιλίδη, γ) Κωσταρέλη Αντώνη, Τεχνολό¬ 
γου Μηχανικού, δ) Κωστάρα Γεωργίου, Πολιτικού Μηχα¬ 
νικού, ε) Παπαθωμά Θεοδώρου, Οικονομολόγου. 

Η πράξη αυτή να δημοσιευθεί στήν Εφημερίδα της 
Κυβερνήσεως. 

Καστοριά, 5 Ιουνίου 2007 

Ο Μητροπολίτης 
| Ο Καστοριάς ΣΕΡΑΦΕΙΜ 

